Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: A 45/1996. (III. 25.) Korm. rendelet 3. számú melléklete
Paragraph Index: 293

3. A Vhr. 3. számú melléklet A) Részének 2.7.2. pontja helyébe a következő rendelkezés lép: „2.7.2. EUR.2 űrlap Az EUR.2 űrlap egypéldányos nyomtatvány. Az okmány az importőr ország vámhatóságának példánya lesz. Kiállítására akkor van lehetőség, ha a szállítmány értéke az 5110 ECU-t nem haladja meg. Az EUR.2 űrlapot az exportőr vagy annak jogosult képviselője kizárólag saját felelősségére állítja ki. A vámhatóság az okmányt nem hitelesíti, de az EUR.2 okmány számát a vámkezeléshez benyújtott árunyilatkozatra fel kell jegyezni. Az exportőrnek az EUR.2 űrlapot csatolnia kell a fuvarlevélhez vagy levélpostai feladás esetén a csomagban kell elhelyeznie. Az okmány csak a Magyar—Török Szabadkereskedelmi Megállapodás keretében alkalmazható. Az EUR.2 űrlap nem állítható ki utólagosan az áruk exportálását követően. Az EUR.1 kiállítása kérhető viszont utólagosan, ha — az EUR.2 űrlapot nem állították ki a származó áruk exportjának időpontjában, vagy — a kiállított EUR.2 űrlap elveszett, tönkrement, illetve — a bizonyítvány kicserélése válik szükségessé.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes